ব্যাংক আল হাবিব লিমিটেড (উর্দু: بينک الحبيب لمیٹڈ ; ইংরেজি: Bank Al Habib Limited) পাকিস্তানের দাউদ হাবিব ফ্যামিলি গ্রুপ অফ কোম্পানিস দ্বারা পরিচালিত একটি প্রতিষ্ঠান। ব্যাংকটির প্রধান কার্যালয় পাঞ্জাবের মুলতানে হলেও প্রধান অফিস করাচিতে অবস্থিত।  বহিঃবিশ্বে বাহরাইন ও মালয়েশিয়ায় ব্যাংকটির শাখা ও সংযুক্ত আরব আমিরাত, ইস্তাম্বুল, বেইজিং ও কেনিয়াতে ব্যাংকটির অফিস আছে। ২০১৮ সালের সেপ্টেম্বরের শেষে এর সম্পদ বেড়ে দাঁড়িয়েছে ৭৫০ বিলিয়ন রুপি।  ১৯৩০-এর দশকে, হাবিব গ্রুপ ব্যাংকিং খাতে আসে। তারা এইচ.বি.এল (হাবিব ব্যাংক লিমিটেড) প্রতিষ্ঠা করে যা ১৯৭১ সালে জাতীয়করণ করা হয়। ২০০২ সিল থেকে এটি আগা খান ফান্ড ফর ইকোনমিক ডেভেলপমেন্ট ও পাকিস্তান সরকারের যৌথ মালিকানায় আসে।  বেসরকারিকরণ স্কিম ঘোষণার পর ১৯৯১ সালে হাবিব গ্রুপ সর্বপ্রথম বেসরকারি ব্যাংক হিসেবে "আল হাবিব ব্যাংক লিমিটেড" প্রতিষ্ঠার অনুমতি পায়।   ইতিহাস  হাবিব ব্যাংক ১৯৪১ সালে মুম্বইতে কাজ শুরু করে। পাকিস্তানের স্বাধীনতার পর মুহাম্মদ আলী জিন্নাহ ব্যাংকটির কার্যক্রম পাকিস্তানে স্থানান্তরের আহ্বান জানান। ১৯৭৪ সালে এর জাতীয়করণ হয়।  পাকিস্তান সরকারের বেসরকারিকরণ নীতির অধীনে দাউদ হাবিব গ্রুপ একটি বাণিজ্যিক ব্যাংক স্থাপন করার অনুমতি পায়। ১৯৯১ সালের অক্টোবর মাসে এটি পাবলিক লিমিটেড কোম্পানি এবং ১৯৯২ সালে ব্যাংকিং কার্যক্রম শুরু করে।  আল হাবিব ব্যাংক লিমিটেডের প্রথম চেয়ারম্যান ছিলেন হামিদ ডি. হাবিব। তিনি মৃত্যুবরণ করার পর ২০০০ সালের মে মাসে ব্যাংকটির পরিচালক আলি রেজা ডি.হাবিব চেয়ারম্যান হিসেবে দায়িত্ব গ্রহণ করেন। ১৯৯৪ সালে তিনি মৃত্যুবরণ করলে তৎকালীন যুগ্ম ব্যবস্থাপনা পরিচালক আব্বাস ডি. হাবিব ব্যাংকটির ব্যবস্থাপনা পরিচালক ও প্রধান নির্বাহী পদে উন্নীত হন এবং ২০১৬ সালে ব্যাংকটির চেয়ারম্যান পদে আসীন হন।  ২০০৫ সালে তারা অনলাইন ব্যাংকিং সুবিধা চালু করে। ২০০৬ সালে মাস্টার কার্ডের সাথে চুক্তি সম্পাদন করে ক্রেডিট কার্ড সেবা চালু করে।  সেবা অন্যান্য ব্যাংকের মতো ব্যাংক আল হাবিবও ঋণ প্রদান, আমানত গ্রহণ, চলতি, সঞ্চয়ী ও স্থায়ী অ্যাকাউন্ট খোলা, অনলাইন ব্যাংকিং এর মাধ্যমে ইন্টারনেট ব্যবহার করে অর্থ স্থানান্তর ও ব্যালান্স চেক করার সুবিধা, মোবাইল ব্যাংকিং, ক্রেডিট কার্ডের সুবিধা ইত্যাদি প্রদান করে।  এ ব্যাংকটির সাথে বহিঃবিশ্বের অনেক ব্যাংকের সম্পর্কেও চুক্তি রয়েছে। এদের মধ্যে উল্লেখযোগ্য হল: আমেরিকান এক্সপ্রেস ব্যাংক (অ্যামেরিকা), ব্যাংকো ডি রোমা (ইতালি), কমার্স ব্যাংক ও ড্রেসডনার ব্যাংক (জার্মানি), দ্য রয়্যাল ব্যাংক অফ কানাডা (কানাডা), দ্য হংকং এন্ড সাংহাই ব্যাংকিং করপোরেশন (হংকং)।  ব্যাংকটি ইন্টারনেট ব্যাংকিং কোড "নেটব্যাংকিং" অনুসরণ করে এবং মার্কিন প্রতিষ্ঠান ভেরিসাইন এর নিরাপত্তা নিশ্চিত করে।  ব্যাংক আল হাবিব ওয়ান-লিঙ্ক সিস্টেমের ১১টি পার্টনারের একটি (ওয়ান-লিঙ্ক হল আন্তঃব্যাংক এটিএম শেয়ারিং ব্যবস্থা)। ফলে ব্যাংক আল হাবিব বর্তমানে পাকিস্তানের ৩য় বৃহত্তম এটিএম সেবা প্রদানকারী (১৯৬টি) ব্যাংক। এ ব্যাংকটির করাচিতে সবচেয়ে বেশি এটিএম বুথ রয়েছে।  আরব ফাইনান্সিয়াল সার্ভিসের সাথে চুক্তির ফলে ব্যাংকটি এখন ২ ধরনের মাস্টার কার্ড সেবা প্রদান করে। এছাড়া আল হাবিব ক্যাপিটাল মার্কেটস (প্রাইভেট) লিমিটেড নামে তাদের একটি ব্রোকারেজ হাউজ রয়েছে।  প্রতিষ্ঠানটি খেলাধুলা ও বিভিন্ন সামাজিক কর্মকাণ্ডে অর্থায়ন করে থাকে। যেমন: হামিদ ডি হাবিব ও রশিদ ডি হাবিব স্মৃতি গলফ টুর্নামেন্ট ইত্যাদি।https://m.marketscreener.com/BANK-AL-HABIB-10015848/news/Bank-AL-Habib-8th-Rashid-D-Habib-Memorial-National-Professional-Golf-Tournament-begins-on-Thursda-27846703/   কার্যনির্বাহী পরিষদ   চেয়ারম্যান: আব্বাস ডি. হাবিব  নির্বাহী পরিচালক: কুমাইল আর. হাবিব  পরিচালক: আনোয়ার হাজি করিম  পরিচালক: ফারহানা মৌজি খান  পরিচালক: সৈয়দ মাজহার আব্বাস  পরিচালক: সফর আলি লাখানি  পরিচালক: সৈয়দ হাসান আলি বুখারি  পরিচালক: মুর্ত্তজা এইচ. হাবিব  পরিচালক: আরশাদ নসর  এন.আই.টি নমিনি পরিচালক: আদনান আফ্রিদি  সি.ই.ও: মনসুর আলি খান   শাখা সমূহ  ব্যাংকটির মোট ৭৩৭টি শাখা (ইসলামি ব্যাংকিং, প্রচলিত ও উপ-শাখা সহ) এবং বাহরাইন, তুর্কি ও ই.পি.জেট এ ৩টি অফশোর ব্যাংকিং ইউনিট আছে। thumb|ওকারা শাখার অফিস  পাকিস্তানের শাখাসমূহ   ফয়সালাবাদ ৪টি  ঘারো ১টি  হায়দরাবাদ ৪টি  ইসলামাবাদ ৪টি  করাচি ২২০টি  কুনরি ১টি  লাহোর ৩১টি  মিরপুর বাস ২টি  নওকোট ১টি  ঝুদ্দো ১টি  দিগ্রি ১টি  মিথি ১টি  মুলতান ১০টি  কুয়েটা ১টি  সুক্কুর ৪টি  সারগোধা ৩টি  তিমেরাগ্রা ২টি  গামবাত ১টি thumb|ব্যাংকটির একটি শাখার অফিস  বাহরাইন   মানামা   অর্জন   ২০০৫: ফোর্বস এশিয়ার ২০০ শীর্ষ বেস্ট আন্ডার আ বিলিয়ন কোম্পানির তালিকায় অন্তর্ভুক্ত হয়।  ২০১৩: দ্য এশিয়ান ব্যাংকারের সবচেয়ে দৃঢ় ব্যালান্স শিট।  আরও দেখুন স্টেট ব্যাংক অব পাকিস্তান হাবিব ব্যাংক লিমিটেড (পাকিস্তান) ন্যাশনাল ব্যাংক অব পাকিস্তান   তথ্যসূত্র   বহিঃসংযোগ  ব্যাংক আল হাবিব লিমিটেড এর ওয়েবসাইট  হাবিব গ্রুপের ওয়েবসাইট  বিষয়শ্রেণী:বাহরাইনের ব্যাংক বিষয়শ্রেণী:পাকিস্তানের ব্যাংক বিষয়শ্রেণী:করাচি ভিত্তিক কোম্পানি বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি বিষয়শ্রেণী:১৯৯১-এ পাকিস্তানে প্রতিষ্ঠিত বিষয়শ্রেণী:ব্যাংক অব আমেরিকা বিষয়শ্রেণী:ব্যাংক অব আমেরিকার উত্তরাধিকারী ব্যাংক বিষয়শ্রেণী:হাবিবের বাড়ি বিষয়শ্রেণী:মুলতান ভিত্তিক কোম্পানি